"Nu voi mai face mișto de ei". Declarația momentului înaintea partidei care poate decide titlul în Premier League
Tottenham și Manchester City sunt adversare într-un meci restant din Premier League, din etapa a 34-a.
În ultimele cinci întâlniri dintre cele două, Spurs a câștigat de două ori, City s-a impus de două ori, iar un meci s-a încheiat la egalitate.
Pentru formația antrenată de Pep Guardiola, partida are o miză importantă în cursa pentru titlul din Premier League. Manchester City se află cu un punct în urma lui Arsenal, când mai este de disputat o singură etapă din campionat, în afara acestei restanțe.
Promisiunea lui Mesut Ozil
Înaintea confruntării din Premier League, fostul jucător al lui Arsenal a publicat un mesaj pe contul de Twitter, prin intermediul căruia a dezvăluit că va fi suporterul celor de la Tottenham.
"Pentru prima dată în această seară: Hai Spurs!! Dacă Tottenham nu pierde acest meci, nu mai mai face mișto de ei niciodată.. promit", a scris fotbalistul.
Mesut Ozil a jucat 254 de meciuri pentru Arsenal, în perioada 2013-2021, pentru care a marcat 44 de goluri și a oferit 75 de assisturi.
Mesut Ozil, aproape de FC Barcelona
Într-un interviu acordat publicației Marca, jucătorul german a vorbit despre transferul pe Santiago Bernabeu și cum a fost convins să aleagă Real Madrid în detrimentul lui FC Barcelona.
"La momentul respectiv am avut de ales între FC Barcelona și Real Madrid. Nu a fost o chestiune care să aibă legătură cu banii. Atunci am vizitat ambele echipe, iar diferența a făcut-o Jose Mourinho. Mou mi-a oferit o vizită VIP la Real Madrid. M-a dus să vizitez stadionul și toate tofeele pe care le-au câștigat. A fost incredibil.
Vizita la Barcelina a fost mai puțin entuziasmană și ceea ce m-a dezamăgit cel mai mult a fost că Pep Guardiola nici nu s-a deranjat să se întâlnească cu mine. Înaintea acelei vizite îmi plăcea stilul de joc al Barcelonei și mă vedeam jucând la ei, dar Madrid a dat tot să mă convingă. Jose Mourinho a fost, fără îndoială, factorul decisiv în alegerea mea", a povestit Ozil.
Urmăriți SPORT.RO și pe Google News